వైదిక సెంజలియా

వైదిక సెంజలియా భారతీయ మోడల్, నటి. సోనీ సబ్ టీవీ సిరీస్ సిట్‌కామ్ భఖర్‌వాడిలో ఆమె నటనకు బాగా ప్రసిద్ది చెందింది. అలాగే, జీ టీవీ తుజ్ సే హై రాబ్తాలో ఉత్తరా దీక్షిత్ పాత్ర కూడా ఆమెకు మంచి పేరు తెచ్చిపెట్టింది.

లెన్స్‌కార్ట్, టేస్టీ ట్రీట్ వంటి ప్రసిద్ధ బ్రాండ్‌ల ప్రకటనలలో మోడల్‌ గా ఆమె చేసింది. 2017లో, ఆమె హాష్ లవ్ థాయ్ గయో గుజరాతీ చిత్రంతో తన సినీ రంగ ప్రవేశం చేసింది. 2018లో, టీవీ సిరీస్ లాల్ ఇష్క్ తో ఆమె టెలివిజన్ అరంగేట్రం చేసింది.

2023లో, నందమూరి తారక రామారావు పెద్ద కుమారుడు జయకృష్ణ తనయుడు నందమూరి చైతన్యకృష్ణను కథానాయకుడుగా పరిచయం చేస్తూ రూపొందిస్తున్న బ్రీత్‌ సినిమాలో వైదిక సెంజలియా కథానాయిక.

 ప్రారంభ జీవితం 
గుజరాత్‌లోని వడోదరలో 1996 మే 19న ఆమె జిగ్నాస, జగదీష్ సెంజలియాల దంపతులకు జన్మించింది. ఆమెకు మీట్ సెంజలియా అనే తమ్ముడు ఉన్నాడు. ఆమె మహారాజా సాయాజీరావు యూనివర్సిటీ ఆఫ్ బరోడాలో చదివింది. పద్దెనిమిదేళ్ల వయస్సులో, ఆమె 2014లో లక్మే మిస్ గుజరాత్ విజేతగా తన మొదటి టైటిల్‌ను పొందింది. అలా ఫ్యాషన్ పరిశ్రమలో అడుగుపెట్టిన ఆమె వివిధ భారతీయ బ్రాండ్‌లకు లీడ్ మోడల్ పాత్రలను పోషించింది.

 మూలాలు 
వర్గం:1996 జననాలు
వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:గుజరాతీ సినిమా నటీమణులు
వర్గం:భారతీయ మోడల్స్